**Ce simplu mi-ai fi, dacă nu te-aș ubi**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Altceva nu-i nimic

Și mereu mă complic

Și ce simplu mi-ar fi,

Dacă nu te-aș iubi.

Dacă m-aș lua după pretexte,

dacă-aș trage unde e ușor,

nici nu trebuia s-aud de tine

și-mi era mai de folos să mor.

M-am băgat de bună voie slugă,

dragostei morale ce ți-o port,

dar pricep că mi-ar fi fost rentabil

să privesc destinul ca pe-un sport.

Nu-i o simplă încăpățânare,

pentru un ambițios pariu,

dar aleg o cale complicată,

tocmai din motivul că sunt viu.

Eu detest relația burgheză,

decorată circumstanțial,

mă închin la legile naturii

și salut iubirea, ca scandal.

Mama ei de viață prefacută,

tatăl ei de soartă la mezat,

te iubesc în felul unui trăznet,

te prefer așa cum s-a-ntâmplat.

Greu îmi e și greu îți e și ție

cu acest fel de a trăi al meu,

totuși, vreau să știi că, din pacate,

dragostea e o dificultate,

fără care-ar fi cu mult mai greu.